ยา ferrous fumarate ยาน้ำเสริมธาตุเหล็ก ที่ทางอนามัยให้มาตอนพาลูกไปฉีดวัคซีน1ขวบนิดๆ ให้ป้อนสัปดาห์ละ1ครั้ง 0.6ซีซี ทางอนามัยแจกให้เด็กทุกคนที่1ขวบขึ้นค่ะ วันนี้ตอนเย็นดิฉันใช้ไซริ้งป้อนยาลูกเข้าที่ข้างกระพุ้งแก้มลูก ป้อนยาปุ๊บอาเจียนพุ่งออกมาทันทีเลยค่ะ อาการแบบนี้เกิดจากสาเหตุอะไรคะ อันตรายไหมคะ และใช่อาการแพ้ยาไหมคะ อาทิตย์ที่แล้ว ที่ป้อนก็เป็นอาการแบบนี้ค่ะ
สวัสดีค่ะ การบริโภคยาน้ำเสริมธาตุเหล็ก จะทำให้อุจจาระมีสีคล้ำไม่อยากอาหารมีไข้เวียนหัว คลื่นไส้ อาเจียนปวดท้อง ท้องไส้ปั่นป่วน ท้องผูก ท้องร่วงได้ และด้วยรสชาติของยาเอง ที่อาจทำให้เด็กรู้สึกคลื่นไส้ อาเจียนได้จากที่ฟังเบื้องต้น ไม่คิดว่าเป็นอาการแพ้ยาค่ะหากลูกมีปัญหาในการกินยา แนะนำแจ้งแพทย์ที่ดูแลให้ทราบ อาจลองให้จิบเป็นปริมาณน้อยๆ หรือผสมยาลงในน้ำหวาน เพื่อให้กินได้ง่ายขึ้น